fi ro id ro jbo es fi id hbs_lat az fi fi en fi fi fi fi nl it fi fi fi fi fi fi fi fi fi fi fi fi fi fi fi ro fi fi az fi fi fi fi fi fi fi fi fi fi fi fi fi fi fi fi fi fi fi fi en fi uk als tr it fi fi fi fi fi fi fi es fi fi fi fi fi en eo en fi fi fi fi fi fi en
Lue Fidan vuosikertomus 2021 - Fida
Pandemian jatkumisesta huolimatta Fida pääsi tavoitteisiinsa lähetystyössä, kehitysyhteistyössä ja humanitaarisessa avussa. Mitä kaikkea vuoden 2021 aikana tapahtui? Kiitos työmme tukijoille!
Vuoteen 2021 lähdettiin toiveikkain odotuksin. Koronapandemia osoitti kuitenkin olevansa vaikeasti voitettava. Pitkittynyt taistelu pandemiaa vastaan ei ollut vuoden ainoa kriisi toimintamaissamme. Kongon demokraattisen tasavallan ja Jemenin pitkittyneiden aseellisten konfliktien lisäksi puhkesivat poliittiset myllerrykset Myanmarissa ja Afganistanissa.
Tällaisen ajan keskellä Fidan visio antaa pontta työhön: rakennamme yhdessä maailmaa, jossa jokaisella on toivo ja tulevaisuus. Noissa sanoissa on järjestömme yli 100-vuotisen historian DNA. Vaikka ympärillä myllertää, nyt on aika rakentaa entistä vahvempaa kansalaisyhteiskuntaa: seurakuntia, järjestöjä ja verkostoja.
Pandemiasta huolimatta Fida pääsi tavoitteisiinsa lähetystyössä, kehitysyhteistyössä ja humanitaarisessa avussa.
Fidan kumppanikirkot ja -järjestöt toimivat ruohonjuuritasolla niiden ihmisten parissa, joihin kriisien vaikutukset osuvat syvimmin: lapsiin ja nuoriin, yhteiskunnan köyhimpiin, etnisiin vähemmistöihin ja syrjäytettyihin ryhmiin. Kun heidät saadaan mukaan rakentamaan tulevaisuutta, kansalaisyhteiskunta vahvistuu. Silloin se on voimakas vaikuttaja myös poliittisesti: oikeudenmukaisuuteen ja rauhaan sitoutunut vahva kansa voi saada oman maansa päättäjät muuttamaan politiikkaansa oikeaan suuntaan. Yhteistyö suurten kirkkokuntien kanssa tuo työhömme mukaan tuhansien vapaaehtoisten joukon. Paikallisseurakunnat sijaitsevat siellä, missä ihmiset elävät. Siksi myös koronakriisiin vastaaminen on ollut ketterää. Fidan vahva kumppaniverkosto on mahdollistanut lähes normaalin toiminnan pandemian aikana.
Autuaita ovat laupiaat, he saavat laupeuden. Autuaita ovat rauhantekijät, sillä heitä kutsutaan Jumalan lapsiksi. Matt. 5: 7,9
Pandemiasta huolimatta Fida pääsi tavoitteisiinsa lähetystyössä, kehitysyhteistyössä ja humanitaarisessa avussa. Tässä vuosikertomuksessa kerromme työmme tuloksista esimerkkien kautta. Lue, kuinka burundilainen yksinhuoltaja Annonciate loi menestyvän yrityksen ja kuinka pieni tansanialainen Abdul pääsee itse kulkemaan kouluun. Pandemian negatiiviset vaikutukset iskivät pahiten Fida secondhand -myymälätoimintaan. Ketju ei tuottanut voittoa, mutta onneksi tilikausi ei päätynyt pakkasellekaan. Muuten Fidan tuotot olivat odotetulla tasolla. Kriisivuonna 2021 saimme aikaan kestäviä tuloksia ja pysyimme vahvana. Siksi kiitollisin mielin jatkamme rauhan ja toivon sanoman välittämistä ja heikoimmassa asemassa olevien lähimmäistemme auttamista. Otamme varteen Herramme sanat, jotka Hän lausui opetuslapsilleen tunnetuimmassa opetuksessaan: ”Autuaita ovat laupiaat, he saavat laupeuden. Autuaita ovat rauhantekijät, sillä heitä kutsutaan Jumalan lapsiksi.”
Kiitos jokaiselle työmme tukijalle!
Fidan tilinpäätös vuodelta 2021:
Lataa Fida International ry:n tilinpäätös 2021 (pdf)
Avoimet työpaikat – Etsitkö merkityksellistä työtä?
Faktaa Fidan toiminnasta ja sen rahoituksesta
Tulppatie 20, 00880 Helsinki
PL 105, 00811 Helsinki
Puh. 010 505 7777
Puhelun hinta on 20,28 €.
Kerätyt varat käytetään Fida International ry:n kehitysyhteistyöhön, humanitaariseen työhön ja lähetystyöhön sekä niihin liittyvään koulutus-, tiedotus- ja vaikuttamistoimintaan.
IBAN-tilinumero: FI41 228 718 0000 5256
595502 Toivon kipinä -keräys Itä-Euroopan romanien hyväksi
558002 Eväät elämään -kehitysyhteistyökeräys
595133 Katastrofiavun suurin tarve
599809 Lähetystyön suurin tarve
@FidaInternational @Fidainternational @Fidainfo @FidaTV @fidapodcast